NARIADENIE KOMISIE (ES) č. 1744/2004
zo 7. októbra 2004,
ktorým sa mení a dopĺňa nariadenie (ES) č. 1490/2002, pokiaľ ide o nahradenie spravodajského členského štátu
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), najmä na druhý pododsek jej článku 8 ods. 2,
keďže:
(1)
V súlade so smernicou 91/414/EHS má Komisia po dvoch rokoch od oznámenia uvedenej smernice pristúpiť k programu činnosti súvisiacim s postupným skúšaním aktívnych látok na trhu.
(2)
Tretia fáza pracovného programu je ustanovená v nariadeniach Komisie (ES) č. 451/2000 (2) a (ES) č. 1490/2002 (3).
(3)
Článok 10 ods. 3 nariadenia (ES) č. 1490/2002 uvádza možnosť prideliť látku inému členskému štátu, ak spravodajský členský štát nie je schopný predložiť návrh hodnotiacej správy Európskemu úradu pre bezpečnosť potravín (EFSA) v stanovenej časovej lehote.
(4)
Francúzsko informovalo Komisiu, že nebude schopné predložiť návrh hodnotiacej správy o látke teflubenzuron v časovej lehote stanovenej v článku 10 ods. 1 uvedeného nariadenia. Spojené kráľovstvo prejavilo ochotu stať sa spravodajským členským štátom pre túto aktívnu látku. Novému spravodajskému členskému štátu treba poskytnúť dosť času na prípravu návrhu hodnotiacej správy a táto látka by následne mala byť premiestnená z časti A do časti B prílohy I.
(5)
Nariadenie (ES) č. 1490/2002 by sa preto malo primerane zmeniť a doplniť.
(6)
Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
Príloha I k nariadeniu (ES) č. 1490/2002 sa mení a dopĺňa takto:
1.
V časti A sa položka teflubenzuron vypúšťa.
2.
V časti B sa do abecedného poradia vkladá nasledujúca položka:
„Teflubenzuron - Spojené kráľovstvo - BAS-BE“.
Článok 2
Toto nariadenie nadobúda účinnosť siedmy deň po jeho uverejnení v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 7. októbra 2004